Флориан
Марк Аний Флориан () е римски император, вероятно брат на Марк Клавдий Тацит, управлява 88 дни.

Флориан е преториански префект, назначен от император Тацит. След като Тацит умира през юни 276 г., Флориан е обявен за император от войските в Мала Азия. Флориан приема властта, без да се допита формално до Сената в Рим – факт, използван от Проб, водещ генерал с претенции към властта.

Легионите в Египет, Сирия и Палестина незабавно издигат за император Проб и се противопоставят на Флориан, който довършва изтласкването на аланите от Мала Азия. Флориан се обръща срещу претендента, разполагащ с по-малка, но по-боеспособна армия. След няколко неуспешни сражения в Киликия, Флориан губи доверието на легионите си, които го убиват и минават на страната на Проб. Флориан умира през септември 276 г., управлението му като император продължава само 88 дни.

Бележки 

Римски императори